הוברטוס הייל

הוברטוס הייל (בגרמנית: Hubertus Heil; נולד ב-3 בנובמבר 1972) הוא פוליטיקאי גרמני מטעם המפלגה הסוציאל-דמוקרטית של גרמניה (SPD) המכהן כשר הפדרלי של העבודה והרווחה בקבינט הרביעי של הקנצלרית אנגלה מרקל ובקבינט הראשון של הקנצלר אולף שולץ מאז 14 במרץ 2018.Tobias Buck and Guy Chazan (14 March 2018), Germany’s new government: who’s who in Angela Merkel’s cabinet Financial Times.

בשנים 2005–2009 כיהן הייל כמזכיר הכללי של ה-SPD. הוא התפטר בעקבות הפסד המפלגה בבחירות ב-2009. אנדריאה נאלס ירשה את מקומו. הוא חזר לתפקיד לכחצי שנה, בין יוני לדצמבר 2017. כיום הייל משמש כיו"ר ה-SPD בבראונשווייג.

 ביוגרפיה 
הייל נולד בהילדסהיים בשנת 1972 כבן למורה. לאחר שסיים את לימודיו בשנת 1992 בגימנסיה אם זילברקמפ בפינה, הייל גויס לשירות האזרחי האלטרנטיבי "(Zivildienst"). בשנת 1995 החל את לימודיו במדעי המדינה וסוציולוגיה באוניברסיטת פוטסדאם.

הייל הצטרף ל-SPD ב-1988 והיה פעיל באדפים הסוציאליסטיים במפלגה. בשנים 1995–1998 היה עוזר פרלמנטרי של שניים מחברי הבונדסטאג. הייל נבחר לבונדסטאג בבחירות ב-1998. כשמפלגתו הובילה את הממשלה בשנים 1998–2005 (תחת הקאנצלר גרהרד שרדר) הייל היה חבר בוועדה לענייני כלכלה. בנוסף על כך, היה ממובילי הסיעה בבונדסטאג.

בנובמבר 2005 הייל האנונימי נבחר למזכיר הכללי החדש של ה-SPD, עם 61.2% מהקולות. בתקופה זו היה ממובילי תהליך עדכון וכתיבת מצע המפלגה. התפטר מהתפקיד ב-2009. בשנים 2009–2017 כיהן הייל כסגן יושב ראש סיעת ה-SPD.

ה-SPD הצטרפו לקבינט הרביעי של מרקל לאחר בחירות 2017. בעקבות כך, הייל מונה לתפקיד שר העבודה. הייל פיקח על חיזוק זכויות העובדים שכללו אכיפת מתן ביטוח לעובדים על ידי המעסיקEmma Thomasson (18 September 2019), Germany backs draft law to protect parcel delivery drivers Reuters. והעלאת הפנסיה הבסיסית לעובדים בעלי הכנסה נמוכה.Paul Carrel (11 November 2019), German pensions deal shows coalition is working: ruling parties Reuters. הוא גם דאג לזכותם של העובדים לעבוד מהבית תוך כדי התפרצותה של מגפת הקורונה בגרמניה.Emma Thomasson (26 April 2020), German labour minister wants to put right to home working in law Reuters

בוועידה לאומית של ה-SPD ב-2019, הייל נבחר כאחד מחמשת הסגנים של יושבי ראש המפלגה.SPD-Vizechefs: Kevin Kühnert bekommt mehr Stimmen als Hubertus Heil Der Spiegel, 6 December 2019.

לקראת בחירות 2021, הייל נבחר להוביל את קמפיין ה-SPD בסקסוניה התחתונה.Bundestagswahl: Heil ist Spitzenkandidat der Niedersachsen-SPD Norddeutscher Rundfunk, May 29, 2021. לאחר הבחירות, ההקנצלר החדש אולף שולץ הודיע כי הייל יישאר שר העבודה בקבינט החדש. זמן קצר לאחר מכן, הייל ביצע את החלטת הממשלה החדשה להעלות את שכר המינימום השעתי ל-12 אירו מאוקטובר 2022 ואילך.Holger Hansen (21 January 2022), Germany's minimum wage hike will not cost jobs -labour minister Reuters.Holger Hansen (3 June 2022), German lawmakers approve 100 billion euro military revamp Reuters. הוא גם האיץ את הנפקת אישורי ואשרות העבודה לכמה אלפי עובדי שדות תעופה זרים (בעיקר טורקים). זאת על מנת להקל על המחסור בכוח אדם במגזר התיירות לאחר מגפת הקורונה.Klaus Lauer, Maria Sheahan and Zuzanna Szymanska (29 June 2022), Germany to fast-track foreign airport workers to ease travel chaos Reuters.

 חיים אישיים 
הייל נשוי לעורכת הדין סולוויג אורלובסקי מאז 2005. לזוג שני ילדים, בן שנולד ב-2012 ובת שנולדה ב-2014.SPD-Babyboom – Auch Hubertus Heil wird Vater Die Welt, 3 February 2012. אחיו, גיאורג הייל הוא עיתונאי בשידור הציבורי.Georg Heil Deutscher Fernsehpreis. הייל הוא פרוטסטנטי.

קישורים חיצוניים



 הערות שוליים 

קטגוריה:חברי הבונדסטאג
קטגוריה:חברי המפלגה הסוציאל-דמוקרטית של גרמניה
קטגוריה:שרי רווחה
קטגוריה:שרי העבודה של גרמניה
קטגוריה:גרמנים שנולדו ב-1972